Legal Document

Category: 42

Text:
2β. ΒΑΣΙΛΙΚΟΝ ΔΙΑΤΑΓΜΑ της 5/8 Μαρτ. 1919 (ΦΕΚ Α΄ 52) Περί εκτελέσεως του υπ’ αριθ. 1038 Νόμου της 11 Νοεμ. 1917 «περί προστασίας των ζώων». Βλ. και Νόμ. 1197/25 Αυγ.-3 Σεπτ. 1981 (ΦΕΚ Α΄ 240), (κατωτ. αριθ. 14). Έχοντες υπ’ όψει τον Νόμ. 1038 της 11ης Νοεμ. 1917 «περί προστασίας των ζώων», προτάσει των Ημετέρων επί των Εσωτερικών και της Γεωργίας Υπουργών, απεφασίσαμεν και διατάσσομεν. Άρθρ.1.-Βασανισμοί ζώων θεωρούνται αι εν τοις επομένοις εδαφίοις διαλαμβανόμεναι περιπτώσεις. Α΄.Η χρησιμοποίησις εις εργασίαν ζώων ασθενών, κατεσκληκότων, άτινα δυσκόλως και καταναγκαστικώς φέρουσιν ή σύρουσι το φορτίον. Β΄.Η χρησιμοποίησις ζώων πασχόντων εκ χωλότητος των άκρων προερχομένης εξ οξείας παθήσεως ιασίμου ή και χρονίας τοιαύτης ανιάτου μετά παραμορφώσεως λίαν προφανούς του όλου ή μέρους των άκρων. Επιτρέπεται η χρησιμοποίησις, ζώων πασχόντων χρονίαν χωλότητα ανίατον άνευ λίαν προφανούς παραμορφώσεως, μόνον εις εργασίας, εις ας τα ζώα εργάζονται βάδην. Γ΄.Η χρησιμοποίησις ζώων φερόντων πληγάς εις μέρη του σώματος, εις α εφάπτονται τα εφίππια ζεύγματα ή σάγματα ή και εις άλλα μέρη του σώματος εφ’ όσον αι πληγαί δεν έχουσιν υποβληθή εις την δέουσαν θεραπείαν και προξενούσιν την κοινήν αηδίαν. Δ΄.Η χρησιμοποίησις ζώων εντελώς τυφλών εις εργασίας εις ας εργάζονται μόνα. Επιτρέπεται η χρησιμοποίησις εντελώς τυφλών ζώων μόνον οσάκις εργάζονται εις ζεύγος μετ’ άλλου υγιούς ζώου. Ε΄.Η χρησιμοποίησις και εξαναγκασμός των κυνών να σύρωσιν οποιονδήποτε φορτίον,ως και η εκβίασις των ζώων εις πεφοβισμένην φυγήν διά προσθέσεως εις την ουράν αυτών οιουδήποτε αντικειμένου ή επιθέσεως επί του σώματος αυτών οιουδήποτε ερεθιστικού φαρμάκου προξενούντος πόνους ή άλλην βλάβην. ΣΤ΄.Η μαστίγωσις των ζώων επί της κεφαλής ή της κοιλίας, οι γρονθισμοί, τα λακτίσματα και η χρησιμοποίησις, πλην της κοινής εκ σχοινίου μάστιγος, των βουνεύρων ή ξύλων ή άλλων μέσων προξενούντων πληγάς ή πόνους εις τα ζώα. Σελ. 110(γ) Τεύχος Δ102-Σελ. 18 Ζ΄.Το δέσιμον των ζώων ή πτηνών εκ των ποδών ή της ουράς ή των κεράτων ή του λαιμού προς αιώρησιν αυτών, είτε προς μεταφοράν είτε προς φόρτωσιν. Τα μεν πτηνά δέον να μεταφέρωνται εντός κιβωτίων ή καλάθου, τα δε λοιπά ζώα δέον να φορτώνονται επί των ατμοπλοίων ή λέμβων αιωρούμενα διά ζώνης περιβαλλούσης το σώμα αυτών. Η΄.Η χρησιμοποίησις υπό μη ειδικών κτηνιάτρων θεραπευτικών μεθόδων, οίον καυστικά φάρμακα, καυτηριάσεις διά θερμοκαυτήρος κλπ. αίτινες εφαρμοζόμεναι άνευ αποχρώντος λόγου επιφέρουσι βασανισμούς εις τα ζώα. Θ΄.Η μη χορήγησις τροφής και ποτού εις μεν τα εργαζόμενα επί δωδεκάωρον, εις δε τα μη εργαζόμενα επί εικοσιτετράωρον. Φόρτος και ζεύξις ζώων Άρθρ.2.-Ανώτατος όρος φορτίου ορίζεται ως εξής: α)Δι’ όνους μέχρι 60 οκάδων. β)Δι’ ίππους από 90 μέχρι 100 οκάδων. γ)Δι’ ημιόνους μέχρι εκατόν είκοσι οκάδων. δ)Διά κάρρα και δίτροχα αμάξια συρόμενα υφ’ ενός ίππου ή ημιόνου μεγάλου αναστήματος μέχρι 1000 οκάδων, δι’ ίππου μεσαίου αναστήματος μέχρι 650 οκάδων και δι’ ίππου μικρού αναστήματος μέχρι τετρακοσίων οκάδων. ε)Διά κάρρα τετράτροχα συρόμενα υφ’ ενός ίππου ή ημιόνου πρώτου αναστήματος μέχρι 1100 οκάδων, δι’ ίππου μεσαίου αναστήματος μέχρι επτακοσίων οκάδων και δι’ ίππου μικρού αναστήματος μέχρι πεντακοσίων οκάδων. ς)Διά κάρρα και αμάξια συρόμενα υπό δύο ίππων πρώτου αναστήματος μέχρι χιλίων πεντακοσίων οκάδων, υπό ίππων μεσαίου αναστήματος μέχρι χιλίων οκάδων και υπό ίππων μικρού αναστήματος μέχρι οκτακοσίων οκάδων. Θανατώσεις ζώων Άρθρ.3.-Ζώον εργασίας κατασταθέν άχρηστον συνεπεία ασθενείας, γήρατος, κατάγματος ή άλλης τινος αιτίας κατόπιν εκθέσεως αρμοδίου κτηνιάτρου φονεύεται. Ο τρόπος της θανατώσεως ορίζεται υπό του οικείου κτηνιάτρου. 8.Β.ω.2β Διάφορα Αδικήματα Άρθρ.4.-Επί των περιπτώσεων των εδαφ. 1, 2, 3, 4 και 8 του άρθρ. 1 και του άρθρ. 3 θέλει γνωματεύη ο εκτελών την αστυκτηνιατρικήν υπηρεσίαν κτηνίατρος. Άρθρ.5.-Επί τη βάσει των διατάξεων του παρόντος Δ/τος αι αστυνομικαί αρχαί θέλουσιν εκδώσει τας σχετικάς απαγορευτικάς διατάξεις προς εφαρμογήν των εν τοις ανωτέροις άρθροις διαλαμβανομένων. Άρθρ.6.-Οι παραβάται οι οπωσδήποτε μη συμμορφούμενοι προς τας διατάξεις του παρόντος Δ/τος τιμωρούνται συμφώνως τω άρθρ. 1 του Νόμ. 1038 της 11 Δεκ. 1917 «περί προστασίας των ζώων» με πρόστιμον τριών έως πεντήκοντα δραχμών ή με κράτησιν μέχρις είκοσι ημερών ή με αμφοτέρας τας ποινάς ταύτας. Εν υποτροπή τα κατώτερα και ανώτερα όρια των ποινών τούτων διπλασιάζονται. Εις τους αυτούς Υπουργούς επί των Εσωτερικών και της Γεωργίας, ανατίθεμεν την δημοσίευσιν και εκτέλεσιν του παρόντος Δ/τος.